open-index/open-wikipedia-markdown huggingface dataset:
Chéri (film)

***Chéri*** je britansko-francuska dramski film snimljen 2009. u režiji Stivena Frirsa sa Mišel Fajfer u glavnoj ulozi. Radnja, temeljena na Koletinom istoimenom romanu je smeštena u Pariz početkom 20. veka, te prikazuje poslednje dane veze između kutizane Lee i dvadesetsedmogodišnjeg Freda. Film je bio nominovan za *„Zlatnog medveda“* na Berlinskom filmskom festivalu.

Ovo je jedan od prvih filmova u kojima je igrala Mišel Fajfer posle višegodišnje pauze. Londonski *[[The Times]]* je objavio da je gluma Fajferove *„magnetska i suptilna“*, a da je *„njena nonšalancija samo maska za ranjivost i tugu.“* Rodžer Ebert je rekao da je *„fascinantno posmatrati kako Fajferova kontroliše svoje izraze lica tokom scena bola“*, dok je Kenet Tjuran iz *[[Los Anđeles tajms]]a* pohvalio *„scene koje je nemoguće opisati rečima, kada kamera uhvati Leu samu u njenom bolu koji krije od sveta.“* Rekao je još da je njen performans *„oplemenjen i delikatan“* i da je *„podsetnik na to koliko nam je nedostajala svih ovih godina.“*

## Uloge

## Izvori

## Vanjske veze
* 
* 
*
The Age of Innocence (film)

**Doba nevinosti** () je američki igrani film snimljen 1993. u režiji Martina Skorsezea snimljen 1993,sa Danijelom Dej-Luisom, Mišel Fajfer i Vinonom Rajder u glavnim ulogama. Film je adaptacija istoimenog romana Idit Vorton, a radnjom je smješten u Njujork u drugoj polovici 19. veka gde opisuje nesrećnu ljubav pripadnika više klase sputanih tadašnjim društvenim konvencijama.

Skorseze je ovaj film posvetio svom ocu Čarlsu, koji je umro nekoliko dana pre nego što je film završen. *Doba nevinosti* je dobio Oskar za najbolji kostim, dok je Mirjam Margulis dobila BAFTA nagradu za najbolju sporednu glumicu. Vinona Rajder je u toj kategoriji bila nominovana za Oskara, dok je Mišel Fajfer bila u trci za Zlatni globus za najbolju glavnu glumicu.

## Uloge

## Izvori

## Vanjske veze
* 
* 
* 
*
Srebrni medvjed za najbolju glumicu

**Srebrni medved za najbolju glumicu** je jedna od nagrada koje se dodeljuju na Filmskom festivalu u Berlinu.

## Vanjske veze
* sajt festivala
Volpi kup

**Volpi pehar** je nagrada koja se dodeljuje glumcima i glumicama na Filmskom festivalu u Veneciji. Ekvivalent je nagradama za istu kategoriju sa Berlinskog i Kanskog filmskog festivala. Ova nagrada je dobila ime u čast grofa Đuzepea Volpija de Misurate, koji je osnovao festival.

## Vanjske veze
* Zvanični sajt festivala
Fireflies in the Garden

***Fireflies in the Garden*** je američki igrani film snimljen u režiji Dennisa Leeja sa Willemom Dafoeom i Julijom Roberts u glavnim ulogama. Po žanru je drama, a radnja prati život tri generacije jedne porodice kojom je dominirao autoritarni otac.

U Hrvatskoj je distribuiran pod naslovom ***Krijesnice u vrtu***, a u Srbiji pod naslovom ***Svici u bašti***.

## Uloge

## Izvori

## Vanjske veze
* 
*
Ryan Reynolds

**Ryan Rodney Reynolds** (rođen 23. listopada 1976) kanadski je glumac. Poznat je postao po ulozi u sitcomu *[[Two Guys and a Girl]]*, od tada je izgradio karijeru u Hollywoodu, glumeći u dramskim i humorističnim ulogama.

## Biografija
### Rani život
Reynolds je rođen u Vancouveru, Britanska Kolumbija kao sin majke Tammy, prodavačice, i oca Jima Reynoldsa, radnika u prehrambenoj industriji i bivšeg polu-profesionalnog boksača. Najmlađi je od četvoro braće. Reynolds je maturirao u Kitsilano Secondary School u Vancouveru 1994. godine. Također, polazio je Kwantlen University College u Richmondu, Britanska kolumbija, ali ubrzo odustaje od školovanja.

### Karijera
Reynolds je karijeru započeo u seriji Hillside gdje je tumačio ulogu Billyja Simpsona između 1991. i 1993. godine, no bez zapaženog uspjeha. Nakon toga, igrao je manje uloge u filmu *[[Serving in Silence: The Margarethe Cammermeyer Story]]* i CBS-ovom uratku *[[In Cold Blood]]*.

Nakon toga, 1998. dobiva ulogu studenta medicine Michaela "Berga" Bergena u seriji *[[Two Guys and a Girl]]*. Iako serija nije polučila uspjeh, odobrena je druga sezona, a na seriji počinje raditi novi scenarist, Kevin Abbott, koji je prethodno radio na humorističnoj seriji *[[Roseanne]]*. Serija polučuje manji uspjeh, ali dovoljno da Ryan bude zapažen u svijetu glume.

Godine 2001. dobiva ulogu Quigleya u filmu *[[Finder's Fee]]*, zatim tumači Van Wildera u filmu Van Wilder, nakon čega slijedi uloga Kevina u kanadskome filmu *[[Foolproof]]*. Svjetski uspjeh postiže ulogom Hannibala Kinga u filmu ** i Georgea Lutza u MGM-ovom remakeu horrora *[[The Amityville Horror (2005)|The Amityville Horror]]* iz 1979. godine. Za ove dvije uloge Reynolds je morao proći kroz težak fizički trening. Također, gostovao je u popularnoj seriji *[[Stažist (serija)|Stažist]]* gdje je glumio Spencea, školskog prijatelja glavnih likova J.D.-a i Turka.

U jednom intervjuu u ožujku 2005., Reynolds je izrazio zanimanje za uključivanje u moguću filmsku adaptaciju stripa Deadpool sa scenaristom Davidom S. Goyerom. Također, rekao je da postoji mogućnost da utjelovi The Flasha, iliti Wallyja Westa, junaka stripa The Flash izdavačke kuće DC Comics u remakeu istiomenog filma iz 1990.

### Privatni život
Godine 2001. Reynolds je hodao sa glumicom Rachel Leigh Cook, no par se ubrzo razišao. Od 2002. do 2003. Reynolds je bio u romantičnoj vezi sa Alanis Morissette. Zaručili su se 2004. godine. U srpnju 2006. magazin People objavio je da su prekinuli, ali ni Morissette ni Reynolds to nisu službeno potvrdili. Mjesec dana kasnije, Contact Music objavio je da su glasine o njihovu prekidu veze bile lažne. No, u veljači 2007. par se i službeno razišao. 2008. Reynolds se vjenčao za glumicu Scarlett Johansson, ali se od nje razveo 2011. Godine 2012. se vjenčao za glumicu Blake Lively.

Reynolds je navijač Green Bay Packersa i obožava motocikle, a vlasnik je dva; preuređenog 2005 Harley Davidson Springer Softail, i 2005 Confederatea.

## Filmografija

## Reference

## Vanjske veze

* 
* Najveći fan site posvećen Ryanu Reynoldsu
Troy Aikman

**Troj Kenet Ejkman** (; rođen 21. novembra 1966. u Zapadnoj Kovini), je bivši američki igrač američkog fudbala, koji je igrao za Dalas kaubojse od 1989 do 2000. godine.
Sleepless in Seattle

***Sleepless in Seattle*** je američka filmska romantična komedija snimljena 1993. godine u režiji Nore Ephron sa Meg Ryan u glavnoj ulozi. Jedan je od komercijalno najuspješnijih filmova devedesetih. Nora Ephron je bila nominirana za nagradu BAFTA i Oscar za najbolji originalni scenarij, dok je pjesma *"A Wink and a Smile"* također bila nominirana za Oscara. Meg Ryan i Tom Hanks su za svoje izvedbe bili u konkurenciji za Zlatne globuse.

U Hrvatskoj je distribuirana kao ***Romansa u Seattleu***, a u Srbiji kao ***Besani u Sijetlu***.
 
## Radnja
Nakon smrti svoje supruge, Sem Baldwin nije ni pomišljao da bi ponovo mogao se zaljubiti. Ipak, shvaćao je da je njegovom osmogodišnjem sinu Jonnyju potrebna majka, ali nije znao da je i dječak mislio kako njegovom ocu treba *nova mama*. Johna zato zove nacionalnu radio stanicu gdje priča životnu priču svog tate. Nju će čuti tisuće žena diljem Amerike, između ostalih i Annie Reed, koja uskoro treba vjenčati. Međutim, neće se vjenčati dok ne upozna Sama i ne uvjeri se da on nije pravi čovjek za nju. Došavši u Seattle i upoznavši se s njim, shvaća da on stvarno nije čovjek za nju i vraća se kući u New York...

## Uloge

## Vanjske veze
* http://kamo.hr/romansa_u_seattleu_sleepless_in_seattle/pls/tv/films.film_page?i_perf_id=3446515&i_topic_id=1
Stepmom

***Stepmom*** je američki igrani film snimljen 1998. godine u režiji Chrisa Columbusa sa Julijom Roberts, Susan Sarandon i Edom Harrisom u glavnim ulogama. Po žanru je dramedija i prati odnos mlade modne fotografkinje sa bivšom suprugom svog sadašnjeg dečka. Film je imao uspeh i u bioskopima, iako nešto slabiji kod kritičara. Suzan Sarandon je bila nominovana za Zlatni globus za najbolju glavnu glumicu.

U Hrvatskoj je prikazan pod naslovom ***Pomajka***, a u Srbiji pod naslovom ***Maćeha***.

## Radnja

Džeki, koja je nekada bila uspešna njujorška urednica, sada živi van grada kao domaćica i majka dvoje dece. Od muža je razvedena godinama, i kao i deca, pomirila se sa tim da se u njegovom životu pojavila nova žena - mlada Izabel, koja se veoma uspešno bavi fotografijom. Izabel se trudi da se Ana i Ben osećaju prijatno kada su sa njom, ali nikada ne bi bila spremna da se odrekne svoje karijere zbog njih. Osećajući to, Džeki želi da njena deca provode što manje vremena sa Izabel. Međutim, kada otkrije da joj je dijagnostifikovan rak, trudiće se da se što više zbliži sa budućom maćehom svoje dece. Sve razmirice koje su pre postojale između njih, polako će nestati.

## Uloge

## Reference

## Vanjske veze
* 
* 
*
Everyone Says I Love You

***Everyone Says I Love You*** je američki filmski mjuzikl snimljen 1996. u režiji Vudija Alena sa Dru Barimor i Edvardom Nortonom u glavnim ulogama. Snimljen je u Njujorku, Parizu i Veneciji. Radnja prati doživljaje dvoje glavnih protagonista - Holdena Spensija i njegove devojke Skajler Dendridž - i njihovih porodica koji pripadaju menhetenskoj višoj klasi.

Za film je karakteristično da se "normalna" radnja prekida muzičkih brojevima, odnosno klasičnim pop pesmama iz prve polovine 20. veka koje izvode glumci, od kojih mnogi nisu profesionalni pevači. Film je zaradio 9,8 milijuna $ čime je bio tek 128. najkomercijalniji film u američkim kinima 1996. ali je nominiran za Zlatni globus za najbolji film - komedija ili mjuzikl.

Na prostoru bivše Jugoslavije je distribuiran pod naslovima ***Svi kažu volim te*** ili ***Svako kaže volim te***.

## Radnja
Pisac Joe Berlin živi na relaciji New York-Pariz ali nakon razvoda od supruge Steffi nikako ne može naći pravu ženu. Steffi i njen novi suprug Bob Dandridge povremeno Joeu daju savjet u partnerima. Boba kćer Skylar želi se udati, ali njen zaručnik Holden Spence skriva zaručnički prsten u porciji sladoleda, te ga Skylar zabunom pojede.

Jednog dana, Joe u Veneciji upozna udanu umjetničku povjesničarku Von Sidell iz New Yorka te se zaljubi. Ispostavlja se da njegova kćer zna psihijatra kod kojeg Von Sidell ide na terapije. Tako Joe to iskorištava kako bi popravio navike u skladu s njenim željama te tako stekao njenu naklonost.

Bob ima svojih problema: on je uvjeren liberal i Demokrat te je zgrožen što je njegov sin odjednom promovira desničarske stavove i Republikansku stranku. Međutim, nakon jednog pregleda ispostavlja se da mozak njegovog sina nije imao dovoljno opskrbe kisikom. Nakon operacije, sin opet počne misliti kao ljevičar. Obitelj Dandridge provodi Božić u Parizu. Joe i Steffi se opet nađu i govore o prošlim vremenima. Počnu plesati na obali Seine. 
## Uloge

## Kritike

## Reference

## Literatura

* 

## Vanjske veze
* 
* ''Svi kažu volim te'' na Rotten Tomatoes
Do kraja

**Do kraja** može označavati:
* Do kraja, album hrvatske dance grupe *[[Colonia (bend)|Colonia]]*;
* *[[Exit Wounds]]*, američki igrani film iz 2001. godine, u Hrvatskoj distribuiran pod naslovom *Do kraja*;
* ''Full Frontal'', američki igrani film iz 2002. u Srbiji distribuiran pod naslovom *Do kraja*.
Mary Reilly

**Meri Rajli** () je film iz 1996. u režiji Stivena Frirsa sa Džulijom Roberts u naslovnoj ulozi. Radnja je smeštena u viktorijanski London i temelji se na istoimenom romanu Valeri Martin koji je zbivanja koje čine zaplet znamenitog Stivensonovog horor-romana *[[Strange Case of Dr Jekyll and Mr Hyde|Doktor Džekil i Mister Hajd]]* opisao iz perspektive Džekilove irske kućne pomoćnice po imenu Meri Rajli.

Glen Klous, Džon Malkovič i Stiven Frirs su se posle vrlo uspešne drame *„[[Opasne veze (razvrstavanje)|Opasne veze]]“* iz 1988, našli zajedno na projektu. Međutim, Meri Rejli je doživeo komercijalni debakl i niz loših kritika, a često se govorilo i o izuzetno lošim odnosima dvoje glavnih glumaca na setu. Robertsova je za svoju izvedbu nominovana za Zlatnu malinu za najgoru glumicu

## Uloge

## Reference

## Vanjske veze
*
Mary Reilly (razvrstavanje)

**Mary Reilly** se može odnositi na:
* Mary Reilly, roman američke književnice Valerie Martin iz 1989. koji zbivanja u romanu *[[Strange Case of Dr. Jekyll and Mr. Hyde|Dr. Jekyll i Mr. Hyde]]* opisuje sa stajališta Jekyllove sluškinje;
* njegovu filmsku adaptaciju iz 1996. sa Julijom Roberts u glavnoj ulozi.
Do kraja (album)

***Do kraja*** je deseti album hrvatskog glazbenog sastava Colonia koji sadrži 14 pjesama. Objavljen je 2006. godine.

## Popis pjesama
# "Do kraja" 
# "Pogledom me skini" 
# "Oči u oči" 
# "Tipično muški" 
# "Dvoje" 
# "Fjaka" 
# "Samo da si tu" 
# "Party on" 
# "Nedostaješ mi" 
# "Nisam više tvoja" 
# "Svašta mi pada na pamet" 
# "Devotion" 
# "Tako sexy" (remix) 
# "Do kraja"

## Izvori
* ''Do kraja'' na diskografija.com
Full Frontal

***Full Frontal*** je američki igrani film snimljen 2002. godine u režiji Stivena Soderberga. Radnja prikazuje svakodnevnicu ljudi zaposlenih u holivudskoj industriji, pri čemu se koriste narativne tehnike filma u filmu.

U Hrvatskoj je distribuiran pod naslovom ***Lice u lice***, a u Srbiji pod naslovom ***Do kraja***.

## Uloge

## Reference

## Vanjske veze
*
Eat Pray Love

***Eat Pray Love*** je američki igrani flm snimljen 2010. u režiji Ryana Murphyja sa Julijom Roberts u glavnoj ulozi. Scenarij, koji je napisao sam Murphy, temelji se na istoimenoj knjizi memoara Elizabeth Gilbert u kojoj je ona opisala napuštanje muža i egzotična putovanja po svijetu "kako bi pronašla sebe".

Ovo je prvi komercijalno uspešan film Džulije Roberts još od drame *„[[America's Sweethearts|Američki dragani]]“* iz 2001. godine.

Roberts se za vreme snimanja preobratila na hinduizam.

Na prostoru bivše Jugoslavije je prikazivan pod naslovom ***Jedi moli voli***.

## Radnja

Liz Gilbert je imala život kakav bi poželela svaka druga žena - zgodnog supruga, veliku kuću, ostvarenu karijeru, ali je ipak izgubljena i neispunjena. Misli da još uvek nema *ono što bi je učinilo istinski srećnom*. Zbog toga se razvodi od muža i kreće na put oko sveta. To putovanje će biti i put samootkrivanja: u Italiji će naučiti da uživa u hrani, u Indiji će pronaći snagu molitve, a na Baliju će se zaljubiti.

## Uloge

## Izvori

## Vanjske veze
* 
* 
* 
* 
* 
* "Eat, Pray, Love" - Not exactly going by the book
Queer Lion

**Kvir lav** (;  je nagrada koja se dodjeljuje na Venecijanskom filmskom festivalu najboljim filmovima sa LGBT tematikom. Ustanovljena je 2007. godine. Ekvivalent je nagradi *[[Teddy Award|Teddy]]* koja se dodjeljuje na Berlinskom filmskom festivalu od 1987. godine.

Jedan od filmova koji je bio u nominaciji za ovu nagradu je i *[[Black Swan (film)|Crni labud]]* iz 2010. godine. Najpoznatiji pobjednik nagrade je Al Pacino, režiser drame *Saloma* iz 2011. godine.

## Nagrade
America's Sweethearts

***America's Sweethearts*** je američki igrani film snimljen 2001. godine u režiji Joea Rotha. Po žanru je romantična komedija, a radnja smještena u holivudski milje gdje prati napore publicista koga je filmski studio angažirao da pokuša ponovno spojiti bivši glumački superpar kako bi olakšao promociju novog filma u kome tumače glavne uloge.

U Hrvatskoj je prikazivan pod naslovom ***Ljubimica Amerike***, a u Srbiji pod naslovom ***Američki dragani***.

## Uloge

## Reference

## Vanjske veze
* 
* 
* 
*
Closer (film)

***Closer*** je američki igrani film snimljen 2004. u režiji Mikea Nicholsa za koji je scenarij prema vlastitom istoimenom kazališnom komadu napisao Patrick Marber. Radnja je kroz četiri lika prikazivala ljubavne veze u modernom svijetu, U glavnim su ulogama Julia Roberts, Jude Law, te za svoje uloge Zlatnim globusima i nominacijama za Oscare nagrađeni Clive Owen i Natalie Portman.

Oboje su bili u konkurenciji za Oskar za najbolju sporednu ulogu. Film je snimljen u Londonu.

## Radnja

Ana radi kao fotograf i udata je za Larija, koji je doktor. Oni su prosečan bračni par, sa svojim svakodnevnim razmiricama. Međutim, kada Ana upozna mladog pisca Dena, a Lari striptizetu Alis, njihov odnos će biti poljuljan. Alis i Den su bili u vezi, ali se on zaljubljuje u Anu, koja ga je fotografisala za naslovnicu njegove nove knjige. Povređen i prevaren, Lari pronalazi utehu u naručju atraktivne striptizete.

## Uloge

## Zanimljivosti
Pre početka snimanja, Natali Portman je Robertsovoj poklonila ogrlicu na kojoj piše *Cunt („Pička“)*, aludirajući na njenu ulogu negativca koja je čeka u filmu.

## Reference
Grand Champion

***Grand Champion*** (doslovno: Veliki šampion) je američki film za djecu snimljen 2002. godine u režiji Barryja Tubba, koji je i napisao scenario. Protagonist je dječak po imenu Buddy koji od svog teleta po imenu "Hokey" želi napraviti šampiona. U filmu se u jednoj od svojih prvih uloga pojavljuje Emma Roberts, a među glumcima je i njena tetka Julia Roberts.

## Uloge

## Vanjske veze
*
Confessions of a Dangerous Mind

***Confessions of a Dangerous Mind*** je američki biografski film snimljen 2002. godineu režiji Georgea Clooneya. Radnja se temelji na istoimenoj "neautoriziranoj autobiografiji" Chucka Barrisa, poznatog američkog TV-voditelja i producenta, u kojoj je on tvrdio da mu je televizijska karijera služila kao krinka za posao plaćenog ubice Centralne obaveštajne agencije. Sem Rokvel je ulogu Barisa dobio *„Srebrnog medveda“* na Berlinskom filmskom festivalu

## Uloge

## Vanjske veze
* 
* 
* 
* 
* Confessions of a Dangerous Mind at the Internet Movie Script Database
Ferantijev efekat

**Ferantijev efekat** predstavlja povišenje napona na krajevima vrlo dugačkog prenosnog voda u odnosu na napon na početku voda, koji se javlja kada je vod pod naponom, ali je na njegovim krajevima je vrlo malo opterećenje ili je vod otvoren.

Efekat nastaje zbog parazitnih induktivnosti i kapacitivnosti duž voda, tj. generisanja reaktivne snage. Ferantijev efekat će biti izraženiji što je vod duži i što je upotrebljen viši napon. Relativni porast napona je srazmeran kvadratu dužine voda. Takođe, efekat je izraženijih kod podzemnih kablova, zbog veliki kapacitivnosti, čak i pri malim dužinama.

Ovaj efekat je prvi put primetio Sebastijan Zijani de Feranti 1887. godine prilikom izgraddnje kablovske distributivne mreže napona 10.000 V.

Ferantijev efekat

Ako se vod predstavi Π-šemom, struja kroz induktivnost i desnu polovinu kapacitivnosti voda iznosi:

I = \frac{U_1}{j \omega L-j \frac{2}{\omega C}}=-j \frac {\omega C}{\omega^2 L C -2}U_1

pa je napon na kraju voda jednak

U_2=(-j \frac{2}{\omega C})(-j \frac {\omega C}{\omega^2 L C -2}U_1)=\frac{2}{2-\omega^2 L C}U_1

odakle sledi

\frac = \frac{2}{2-\omega^2 L C}

Pozitivni broj \omega^2 L C za vodove vrlo visokih napona iznosi i do 0,1 (npr za vod napona 400 kV dugačak nekoliko stotina metara). Zato se u praksi vodovi sa izraženim Ferantijevim efektom nikada ne ostavljaju u praznom hodu.

## Izvori
Emeritus

**Emeritus** (na latinskom znači „islužen“) prvotno je u doba Rimskog Carstva označavao je veterana rimske vojske koji je časno odslužio vojnu službu.

Danas se termin koristi na univerzitetima: ranije je označavao bilo kog penzionisanog profesora, a danas se titula *[[profesor emeritus]]* dodjeljuje samo penzionisanim profesorima koji su u nastavi proveli veći dio radnog staža. Akademici su profesori emeritusi.
Matsiatra (Mangoki)

**Matsiatra** je rijeka na jugozapadu Madagaskara duga 410&nbsp;km, koja formira rijeku Mangoki, nakon što se spoji sa rijekom Mananantanana u kotlini Sakamena.

## Geografija
Rijeka *Matsiatra* izvire na obroncima *Masiva Tsitondroina*, na nadmorskoj visini od 
1 250 m. Prvih pet kilometara teče u pravcu juga, tada 80&nbsp;km teče kroz ravno i močvarno područje, gdje prima prvu veću pritoku *Fanindronu* sa desne strane, tu ima prosječni protok od 0.50 m/km.
Zatim prelazi granitni *Masiv Isandra*, gdje joj se sužuje korito i teče kao brzica, tu joj se protok na nekim mjesima povećava na 14 m/km. Posljednju stjenovitu barijeru prolazi na padinama gore Itremo. Nakon tog *Matsiatra* utječe u kotlinu Ikalamavoni (750 n /m), i tu mijenja karakter - teče kao ravničarska rijeka širokog korita.

Kod Iovola *Matsiatra* zavija na sjever, zatim radi velike meandre, zavijajući istok -jug-istok-zapad-sjever-zapad, ali generalno teče na zapad prema mjestu Fitampito (okolica Fianarantsoa), tu je njen prosječni nagib oko 2,3%. Tu prima dvije velike pritoke sa desne strane, *Isaku* i *Matanaiku*. Ispod Fitampita zavija i teče prema zapadu, tu joj se protok blago povećava na 3.6 m/km u kanjonu u gorju Malakialina, dok ne naraste na 8.6 m/km u kanjonu gore Vohimena. Nakon što prođe barijeru Malakialina *Matsiatra* zavija prema jugu, tu joj se korito proširuju na 200 do 300 m, sa pješčanim obalama za suša. Prosječni protok u ovom dijelu toka je 1.1 m/km. Na nadmorskoj visini od oko 310 m, kod mjesta Sakoa *Matsiatra* nailazi na barijeru gorja Vohimena, koju probija dubokim kanjonom (200 –300 m) prije nego što uđe u kotlinu Sakamena, gdje se spaja sa Mananantananom i formira rijeku Mangoki na visini od 206 m. (prosječni protok u kanjonu je 4.8 m/km).

Ukupna duljina rijeke *Matsiatra* je oko 410&nbsp;km, visinska razlika od izvora do ušća je 1 050 m, sa prosječnim nagibom od 2.6 m/km, a površina njena sliva iznosi 13 370&nbsp;km².
* *Regija Gornja Matsiatra* (Haute Matsiatra) dobila je ime po rijeci *Matsiatri*.
## Povezano
* Rijeke Madagaskara
## Reference

## Vanjske veze
* ''Matsiatra Crocos de Tana - BETSILEO'', na portalu madamax.com  
* ''Madagascar Matsiatra Rafting Descent''
Charlie Wilson's War

***Charlie Wilson's War*** je američki igrani film snimljen 2007. godine u režiji Majka Nikolsa. Radnja se temelji na stvarnim događajima, i pokazuje kako je početkom 1980-ih Charlieja Wilsona, demokratski kongresmen iz Teksasa, nezadovoljan tromošću Reganove republikanske administracije, u sopstvenom aranžmanu organizovao CIA-inu pomoć mudžahedinima koji se u Avganistanu borili protiv sovjetske vojske, a što je na kraju doprinelo propasti komunizma i pobedi SAD u hladnom ratu.

Film je bio nominovan za pet Zlatnih globusa, ali nije dobio ni jedan. Filip Simor Hofman je bio nominovan za Oskar za najboljeg sporednog glumca, ali je izgubio od Havijera Bardema.

Film je uglavnom imao dobre kritike, ali je izazvao kontroverze zbog optužbi za istorijski revizionizam, bilo u pokušaju da Vilson pobedu u ratu pripiše sebi, bilo da se "opere" za njene posledice u obliku stvaranja al Kaede i napada 11. septembra. U Rusiji, iako su prava otkupljena, film nikada nije bio prikazan, a za što se kao razlog navodi rusofobija, odnosno prikaz Crvene armije i uopšte Rusa kao horde krvoločnih monstruma.

## Radnja

Teksaški kongresmen Čarli Vilson se udružuje sa ženom iz hjustonskog visokog društva i agentom Centralne obaveštajne agencije, kako bi sproveli jednu tajnu operaciju. Ta žena je bila Džoana Hering, njegova prijateljica i ljubavnica, i najbogatija žena u Teksasu. Ona ga podstiče da mudžahedinima obezbedi oružje i sredstva kako bi isterali sovjetskog agresora iz Avganistana.

## Uloge

* Tom Hanks - Charlie Wilson
* Julia Roberts - Joanne Herring
* Philip Seymour Hoffman - Gust Avrakotos
* Amy Adams - Bonnie Bach
* Ned Beatty - Doc Long
* Christopher Denham - Michael G. Vickers
* Emily Blunt - Jane Liddle
* Om Puri - Zia-ul-Haq
* Ken Stott - Zvi Rafiah
* John Slattery - Henry Cravely
* Michael Spellman - Patrick
* Denis O'Hare - Harold Holt

## Reference

## Vanjske veze
* 
* 
* 
* 
* 
* "Tom Hanks Tells Hollywood Whopper in Charlie Wilson's War", AlterNet, December 21, 2007.
* Former Congressman Les AuCoin's movie review & essay on the real Charlie Wilson.
Up (film, 2009)

**Nebesa** (eng. *Up*) je računalno-animirani film animacijskoga studija Pixar iz 2009. godine. Distributer ovog filma je Walt Disney Pictures i dostupan je u Disneyjevoj 3D tehnici. Premijera Nebesa bila je 29. svibnja 2009. godine u Sjevernoj Americi te je otvorio Filmski festival u Cannesu iste godine što je bilo prvi put u povijesti da neki animirani film otvora Cannes.

Redatelj filma je Pete Docter koji je i režirao *Čudovišta iz ormara*. Glasove su posudili u originalnoj verziji Edward Asner, Christopher Plummer, Bob Peterson i Jordan Nagai. To je ukupno deseti Pixarov film i prvi koji je prikazan u Disney Digital 3D-u. Uz Nebesa u kinima se prikazivao i kratki film *Partly Cloudy*.

Radnja filma vrti se oko starca Carla Fredricksena i dječaka izviđača imena Ratko koji će zajedno doletjeti do Južne Amerike u kući koja leti uz pomoć balona. Film je zaradio više od 723 milijuna dolara diljem svijeta, što ga čini drugim Pixarovim filmom po zaradi nakon Potrage za Nemom.

Nebesa je osvojio Zlatni globus za najbolji animirani film i najbolju originalnu pjesmu. Film je zatim pet puta nominiran za Oscara, uključujući i nominaciju za najbolji film što je tek drugi put u povijesti da animirani film dobiva ovu vrstu nominacije (to je uspjelo još animiranom filmu Ljepotica i zvijer). Na kraju je bio nagrađen s dva Oscara - za najbolji animirani film i najbolju originalnu glazbu.

## Glasovi

***<big>Tehnička obrada hrvatske verzije</big>***

## Povezano

* Pixar

## Vanjske veze
* Nebesa - službene stranice 
*  
*
Mananantanana (Mangoki)

Rijeka **Mananantanana** je rijeka na jugozapadu Madagaskara duga 350&nbsp;km, koja formira rijeku Mangoki, nakon što se spoji sa rijekom Matsiatrom.

## Geografija
Rijeka *Mananantanana* izvire na istočnim obroncima Masiva Tsitondroina blizu Antanifotsija na nadmorskoj visini od oko 1 850 m. Prvih nekoliko kilometara rijeka
teče na istok, kao planinska bujica na visini od 1 000 m, tu je razna granitna brda preusmjeruju prvo na jug, onda prema zapadu i konačno u pravcu sjeverozapada, prema gradu Ambalavao. Njezin tok je vrlo krivudav (pravi velike meandre) a nakon Ambalavava spektaktularno zavija u pravcu jugoistoka. Tu ima prosječni protok od 0.5 m/km.

Tu prima dvije lijeve pritoke, *Manandriano* i *Manambolo*, nakon toga teče 12&nbsp;km kanjonom kroz obronke stjenovite planine Ringoringo (1 456 m), tu joj se protok povećava na 4.3 m/km
, a zatim pada na manje od 1 m/km nakon što prođe mjesto - Solila. Od Solila do Tsitondroina, *Mananantanana* nastavlja svoj tok prema sjevorozapadu, kao veličanstvena rijeka, koja teče između niskih šumovitih obala. Tu ima prosječni protok od 1.5 m/km. Tu prima svoju najveću desnu pritoku - Manambovo.

Kod Tsitondroine korito *Mananantanane* je otprilike na visini od 600 m/m. Od Tsitondroina 
*Mananantanana* skreće naglo na jugozapad zbog Masiva Ambohibola, koji se tu ispriječio.
Tu se malo povećava pad rijeke (2,5%). Zatim u svom toku na zapad, prolazi kroz masive Betainamboa (911 m), Ambararatakolo (933 m) i Mahatsinjoroa (695 m) uskim kanjonima i svladava visinsku razliku od oko 450 m, sa protom od 4 – 5 m/km.

Nakon tog *Mananantanana* ulazi u kotlinu Sakamena, gdje se spaja sa Matsiatrom i formira rijeku Mangoki na visini od 206 m. Posljednjih 21&nbsp;km je prosječni protok rijeke 12 m/km).

Ukupna duljina rijeke *Mananantanana* je oko 350&nbsp;km, visinska razlika od izvora do ušća je 1 640 m, sa prosječnim nagibom od 4.7 m/km, a površina njena sliva iznosi 7 680&nbsp;km².
## Povezano
* Rijeke Madagaskara
## Reference

## Vanjske veze
* ''Rune Gjeldnes, Adventurer and Lecturer'' 
* Hidrološka stanica Tsitondroina na ''Mananantanani''
Centar harmonije

**Centar harmonije** (; ) je naziv za blok lijevih političkih stranaka u Latviji koje čine Socijaldemokratska partija "Harmonija" i Socijalistička partija Latvije. Osnovan je 2005. od strane Socijalističke partije Latvije, kao i četiri stranke - Stranke nacionalne harmonije, Socijaldemokratske partije, Novog centra i Daugavpilske gradske stranke - koje su se do 2011. udružile u Socijaldemokratsku partiju "Harmoniju". Centar harmonije uglavnom okuplja pripadnike ruske manjine u Latviji, te se zalaže za veća prava manjina, korištenje ruskog jezika, lakše sticanje latvijskog državljanstva kao i bliske odnose sa susjednom Rusijom.

Na izvanrednim parlamentarnim izborima 2011. godine Centar harmonije je dobio najviše mjesta u latvijskom parlamentu.

## Izvori

## Vanjske veze
* www.saskanascentrs.lv
653.

__NOTOC__
Godina **653.** (**[[rimske brojke|DCLIII]]**) bila je redovna godina koja počinje u utorak u julijanskom kalendaru. Oznaka 653. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Sigeberht II Dobri nasljeđuje Sigeberhta I Malog kao kralj Essexa.
* Aripert, nećak kraljice Teodelinde, nasljeđuje Rodoalda kao kralj Langobarda.
* 17. 6. - U Rimu papa Martin I i Maksim Ispovjednik uhapšeni po naredbi bizantskog cara Konstansa II i dovedeni u Konstantinopol gdje im se sudi zbog prkošenja carevoj zabrani rasprava o monotelitizmu.
* Japanski princ Naka no Ōe no Ōji se zajedno sa caricom Hashibito i najvećim dijelom carske porodice i dvorjanima seli u novu palaču u Asuki. Samo car Kotoku ostaje u palači Naniwa.
* Japansko izaslanstvo, koje su činili diplomati, svećenici i studenti, doživljava brodolom prilikom puta u Kinu; samo pet osoba preživljava nesreću.


## Rođenja
* Li Xian, kineski carski princ

## Smrti
* 6. 3. &ndash; Li Ke, kineski princ
* 3. 9. &ndash; Sveti Honorije, nadbiskup Canterburyja
* Chindaswinth, kralj Vizigota
* Rodoald, kralj Langobarda
* 'Abbas ibn 'Abd al-Muttalib, stric Muhamedov
* Zhang Xingcheng, kineski kancelar

## Reference
Inč

**Inč** () je ime jedinice mere za dužinu u engleskom i srodnim sistemima (američkom itd). Njegova veličina se može razlikovati od sistema do sistema. Za međunarodne jedinice mere važi da u jednom jardu ima 36 a u jednoj stopi 12 inča.

## Međunarodni inč
U godini 1958. Amerika i ostale bogate zemlje su definisale dužinu međunarodnog jarda (0,9144 metara ). Kao posledica toga, dužina inča je bila definisana kao jednaka 25,4 milimetara.

Međunarodni standardni simbol za inč je „in“ (ISO 31-1, Aneks A).

## Poređenje sa drugim jedinicama
Jedan međunarodni inč je jednak:
* 2,54 centimetara (jedan centimetar je jednak oko 0,3937 međunarodnih inča)
* 1 000 touova (jedan tou je 0,001 ili 10-3 inča)
* oko 0,08333 stopa (jedna stopa iznosi 12 inča)
* oko 0,02778 jarda (jedan jard iznosi 36 inča)
Aripert

**Aripert** ili **Aribert** se može odnositi na dva langobardska kralja:
* Aripert I 653 - 661
* Aripert II 701 - 712
Asuka (Yamato)

je naziv za jednu od prijestolnica Japana u periodu Asuka (538 – 710 AD), koji je po njemu i dobio ime. Njegovi ostaci su smješteni u današnjem selu Asuka u prefekturi Nara.

## Carske palače

Kada je Asuka bila carska prijestolnica, za svakog od careva je sagrađženo nekoliko palača. Čim bi jedan car umro, cijeli se dvor selio u novosagrađenu palaču, jer se smatralo opasnim stanovati u palači zajedno s duhom umrlog monarha. Nekada su se čak i za vrijeme carevog života mijenjale palače, i to zbog požara ili loših znamenja. S obzirom da su palače u potpunosti sagrađene od rav, nijedna od njih nije sačuvana, iako su moderna arheološka istraživanja otkrila kamene temelje za neke od njih.
* Palača Toyura (592–603) koja je postala samostan *Toyura-dera*
* Palača Oharida (603–30)
* Palača Okamoto (630–36)
* Palača Tanaka (636–40)
* Palača Umayasaka (640)

Dvor se privremeno preselio u palaču Kudara (640–42) u Koryou.
* Palača Itabuki (643–45)

Dvor se premjestio u palaču Naniwa Nagara-Toyosaki (645–54) u Osaki.
* Palača Itabuki (654–55)
* Palača Kawara (655–56)
* Kasnija palača Okamoto (656–61)

Dvor se potom preselio u palaču Tachibana no Hironiwa (661–67) u Asakuri. Ponovno se preselio u palaču Omi ili Otsu (667–72) u Ōmi-kyōu (današnji Otsu).
* Palača Shima (672)
* Palača Okamoto (672)
* Palača Kiyomihara (672–94)

Prijestolnicu je konačno napustila carica Jitō i premjestila se u Fujiwara-kyō.
Sigeberht Mali

**Sigebert I**, poznat i kao **Sigeberht Mali** (; ? - 653) bio je kralj Essexa. Godine 617. je naslijedio svog oca Saewarda, poginulo u borbi za Zapadnim Saksoncima. Nakon smrti ga je naslijedio istoimeni rođak, koji je kasnije postao poznat kao Sigeberht Dobri.

## Reference
Sexred

**Sexred** ili **Sexræd** (? - 617/626) bio je kralj Istočnih Saksonaca. Otac mu je bio Sebert, prvi istočnosaksonski kralj koji se pokrstio. Oca je 616. naslijedio zajedno sa bratom Saewardom; oba sina su se, međutim, odbila pokrstiti i ostala su vjerna anglosaksonoj paganskoj vjeri. Odmah nakon stupanja na prijestolje su svojim podanicima dali dozvolu da štuju nekadašnje idole. Kada su, prema Bedi Uvaženom vidjeli Melita, prvog londonskog biskupa, kako vjernicima u crkvi daje euharistiju, zatražili su je i sami. Melit im je, međutim, objasnio da se prethodno moraju krstiti; oni su na to izjavili da vodu koriste samo za okrepu te su, razbješnjeni, protjerali Melita iz svog kraljevstva. Ubrzo nakon toga je izbio rat sa kraljevstvom Wessex, odnosno kraljevima Ceawlinom i Cwichelmom. U njemu je istočnosaksonska vojska poražena, a oba brata poginula. Prijestolje naslijedio Saewardov sin Sigeberht Mali.

## Reference
Sigeberht Dobri

**Sigeberht II**, poznat po i nadimcima **Dobri** (*Bonus*) ili **Blaženi** (*Sanctus*), bio je Kralj Istočnih Saksonaca od oko 653. do 660/661. Na prijestolje je došao nakon smrti svog rođaka, dugogodišnjeg kralja Sigeberhta I Malog.

Sigeberht je bio pagan, ali je, prema Bedi Uvaženom, sklopio savez sa Oswiuom, kršćanskim kraljem Bernicije. Oswiu, kome je savez trebao kako bi se odupro Merciji, savjetovao je Sigeberhtu da se pokrsti. Sigeberht ga je poslušao, te ga je pokrstio biskup Finan. Potom je Oswiu u Sigeberhtovo kraljevstvo poslao misionare na čelu sa Ceddom koji su nastavili širiti kršćanstvo.

Beda opisuje Sigeberhta kao pobožnog vladara. Kada je Cedd ekskomunicirao jednog od istočnosaksonskih plemića zbog zabranjenog braka, istovremeno je zabranio svim kršćanima u kraljevstvu da sa njime objeduju ili posjećuju njegovu kuću. Kralj je svejedno prihvatio poziv na gozbu. Kada je putem sreo Cedda i sjetio se njegove zabrane, bacio se na zemlju pred njim i molio oprost. Cedd mu je rekao da svejedno ide na gozbu, jer će ga kazniti Bog zbog neposluha. Kralj je došao u plemićevu kuću i tamo je ubijen od strane plemića i njegovog brata; Beda je zaključio da je pobožni Sigeberht svojom smrću iskupio grijehe.

Suvremeni historičari, pak, špekuliraju da je atentat imao političku pozadinu, odnosno da su iza njega stajali Sigeberhtov nasljednik Swithelm ili Swithelmov saveznik, istočnoanglijski kralj Aethelwold.

## Reference

### Literatura
* Higham, N.J. *The Convert Kings. Power and Religious Affiliation in Early Anglo-Saxon England*. Manchester, 1997. 
* Kirby, D.P. *The Earliest English Kings*. London, 1991. 
* Yorke, Barbara. "The Kingdom of the East Saxons." *Anglo-Saxon England* 14 (1985): 1-36. 
* Yorke, Barbara. *Kings and Kingdoms of Early Anglo-Saxon England*. London, 1990.
* "Sigeberht 5 (Male)." *[http://www.pase.ac.uk/pase/apps/DisplayPerson.jsp?personKey=1777 Prosopography of Anglo-Saxon England]*. Accessed: 6 May 2009.
Aripert I

**Aripert I** (takođe se može izgovarati *Aribert*) je bio kralj Langobarda (653.-661.) na Apeninskom poluostrvu. Bio je sin Gundoalda, vojvodom od Astija, koji je prošao kroz Alpe iz Bavarske sa svojom sestrom Teolindom. Zbog toga što je bio u rodu sa Bavarcima njegova dinastija je nazvana Bavarska dinastija. Bio je prvi katolički lombardski kralj, izabran posle atentata arijanskog kralja Rodoalda.
Li Ke

**Li Ke** (李恪) (? - 6. mart 653), posthumno poznat kao **Princ od Yulina** (鬱林王), često poznat i kao **Princ od Wua** (吳王), bio je kineski carski princ iz dinastije Tang. Bio je sin cara Taizonga i u mladosti uživao ugled te se smatrao ozbiljnim kandidatom za krunskog princa, pogotovo nakon što su taj status 643. izgubili stariji brat Li Chengqian i mlađi brat Li Tai. Međutim, to je mjesto na kraju pripalo njegovom mlađem bratu Li Zhiju, kao sinu careve supruga Zhangshun, i na inzistiranje carevog šurjaka Zhangsun Wujija. Godine 649. je nakon Taizonogove smrti Li Zhi preuzeo prijestolje kao car Taizong. Usprkos toga, Zhangsun je preizrao Li Kea, te ga 653. optužio za zavjeru zajedno sa službenikom Fang Yi'aijem (房遺愛). Car Gaozong je nakon toga naredio Li Keu da izvrši samoubistvo.

## Preci



## Reference
Wikinovosti

**Wikinews** ˌwɪkiˈnjuːz (od engl. *[[wiki]]* + *news*: vijesti), novinski izvor sa slobodnim sadržajem zasnovan na wikiju i projekt Wikimedia Foundationa. Website radi putem kolaborativnog novinarstva. Suosnivač Wikipedije Jimmy Wales razlučio je Wikinews od Wikipedije rekavši da »na Wikinewsu svaka priča se piše kao novinarska priča nasuprot enciklopedijskom članku«. Politika neutralne točke gledišta podržana na Wikinewsu razlikuje ga od ostalih napora građanskog novinarstva kao što su Indymedia i OhmyNews. Nasuprot većini projekata Wikimedia Foundationa, Wikinews dopušta pisanje izvornih radova u formi originalnog izvještavanja i intervjuâ.

## Povezano
* Wikimedia Foundation
* Wikipedia

## Reference

## Vanjske veze

* službeni website
Li Xian (princ dinastije Tang)

**Li Xian** (李賢) (29. jan 655&ndash;684), kurtoazno ime **Mingyun** (明允), formalno **Krunski princ Zhanghuai** (章懷太子), od 672. do 674. pod imenom **Li De** (李德) bio je kineski krunski princ iz dinastije Tang. Bio je šesti po redu sin cara Gaozonga i drugi sin njegove druge supruge Carice Wu (kasnije poznate kao Wu Zetian). Poznat je po tome što je napisao komentare na *[[Knjiga Kasnijeg Hana|Knjigu Kasnijeg Hana]]*, službenu historiju Istočne dinastije Han. Godine 675. je postao krunskim princom nakon smrti svog starijeg brata Li Honga (koju su tradicionalni historičari pripisali njegovoj majci Carici Wu), ali je ubrzo i sam došao u caričinu nemilost. Godine 680. je carica Wu preko svojih pristaša optužila Li Xiana za izdaju, degradirala ga u običnog pučanina i dala prognati. Nakon što mu je godine 684. umro otac car Gaozong, carica Wu, tada sa statusom carice majke, je naredila svom službeniku Qiu Shenjiju (丘神勣) da posjeti Li Xiana i natjera ga na samoubistvo.

Godine 706. je njegov mlađi brat car Zhongzong pružio Li Xianu posmrtnu rehabilitaciju, organiziravši svečani pogreb njegovih ostataka u Mauzolej Qianling.

## Preci


## Reference

## Reference
* *[[Knjiga Tanga]]*, vol. 86 .
* *[[Nova knjiga Tanga]]*, vol. 81 .
* *[[Zizhi Tongjian]]*, vols. 200, 202, 203.
Rijeke Madagaskara

Ispresjecan reljef Madagaskara dijeli njegovu hidrografsku mrežu u pet slivnih područja različitih veličina.
# **Sliv Masiva Ambre**
# **Sliv [[Masiv Tsaratanana|Masiva Tsaratanana]]**
# **Istočni sliv** čije vode teku u Indijski ocean
# **Zapadni sliv** (i sjeverozapadni) čije vode teku u Mozambički kanal
# **Južni sliv**

Vododjelnica između Mozambičkog kanala i Indijskog oceana prolazi duž tri velika otočka planinska lanca koji se protežu poput kičme duž Madagaskara od sjevera do juga.

## Sliv Masiva Ambre

Teren tog vulkanskog masiva je prošaran malim uskim, izduljenim koritima brzaka, punih kamenih
blokova. Sliv Planine Ambre pokriva površinu od 11 200&nbsp;km², što iznosi 1.8 % površine Madagaskara.

Najveće rijeke su;
* Irodo
* Saharenana
* Besokatra

## Sliv [[Masiv Tsaratanana|Masiva Tsaratanana]]

Naborani Masiv Tsaratanana na sjeveru otoka, jednako je udaljen od Indijskog oceana i Mozambičkog kanala. Rijeke koje imaju izvor u ovom masivu (bez razlike teku li na istočnu ili zapadnu obalu) imaju uska duboka korita u svom gornjem toku, i veliki pad (30 do 40 m/km), ali kad pređu u obalnu ravnicu tad imaju plitko korito i jako uspore. To je razlog zašto se rijeke tog masiva koje pokrivaju nešto više od 20 000&nbsp;km² (3,3 % površine otoka)  uzimaju kao posebna geografska jedinica.

Najveće rijeke su;
* Sjeverni Mahavavi 
* Sumbiruno 
** Ramena
* Maevarano 
* Bemarivo

## Istočni sliv

Sa površinom od oko 150 000&nbsp;km² porječje rijeka ovog sliva zauzima oko 25,2 %  površine Madagaskara. To geografsko područje, ima oblik kvadrata dugog oko 1 200&nbsp;km (od Fort Dauphina na jugu do Antalahe na sjeveru). Prosječna širina tog kvadrata je oko 100&nbsp;km (maksimalna je 190&nbsp;km kod Ankaratra), na najužem dijelu je širok samo 60–70&nbsp;km (kod Fort Carnota, sjeverno od Fort Dauphina). Rijeke ovog sliva generalno uzevši, su kratke ali imaju veliki pad

* Mananara
* Mangoro
** Onive 
* Rianila
* Maningori
* Mananjari

## Zapadni sliv

To je površinom najveći sliv koji pokriva gotovo 365 000&nbsp;km² ili 61,3 % površine Madagaskara, sa najviše vodotokova. Oni se mogu podjeliti u dvije grupe:
1. Velike rijeke, koje plave velike površine na centralnoj visoravni, čija porječja imaju oblik trokuta (gledano od ušća ka izvoru).
2. Obalne rječice koji teku između porječja velikih rijeka, koje presuše od aprila do novembra.
### Velike rijeke
Popis rijeka od sjevera prema jugu;

* Sofia 
** Mangarahara 
** Anjoboni 
** Bemarivo 
* Mahajamba 
* Betsiboka 
** Ikopa 
** Mananara 
* Južni Mahavavi 
* Manambolo 
* Tsiribihina 
** Sakeni
** Mania 
** Mahajilo 
* Mangoki 
** Matsiatra 
** Mananantanana 
** Zomandao 
* Onilahi 
### Manje rijeke

* Ankofia
* Tsinjonorona
* Sambao
* Manabaho
* Moronadava
* Maharivo
* Fiherenana

## Južni sliv
Ovaj sliv pokriva površinu od 48 750&nbsp;km² ili oko 8,2% površine Madagaskara.
* Linta
* Menarandra
* Mandrare
** Manambovo

## Napomene
Sorbinil

**Sorbinil** je inhibitor aldozne reduktaze. Pfizer je razvijao ovaj molekul za lečenje dijabetičkih komplikacija, kao što us neuropatija i retinopatija. Klinička ispitivanja tokom 1980-tih su pokazala da ovaj materijal manifestuje idiosincratičnu toksičnost. Kod pojedinih pacijenata je uzrokovao blag osip kože, dok je reakcija jednog drugog dela pacijanata bila daleko gora. Kod njih se koža oljuštila do te mere da im je bio neophodan tretman za opekotine.

## Literatura
Spiro Agnew

**Spiro Teodor Egnju** (; IPA: /ˈspɪroʊ ˈæɡnuː/; ; 9. novembar 1918. - 17. septembar 1996.) je bio 39. potpredsednik Sjedinjenih Država u periodu od 1969. do 1973, u administraciji predsednika Ričarda Niksona, i 55. guverner Merilenda u periodu od 1967. do 1969. Bio je prvi Amerikanac grčkog porekla na ovim funkcijama.

Tokom pete godine na poziciji potpredsednika, krajem leta 1973, Egnju je bio pod istragom kancelarije tužioca u Baltimoru, Merilend, pod sumnjom za iznudu, utaju poreza, mito i zaveru. U oktobru je formalno optužen da je primio mito u ukupnom iznosu od preko 100.000 dolara dok je bio na visokim pozicijama u Baltimorskom okrugu, državi Merilend i na poziciji potpredsednika SAD. 10. oktobra, 1973. Egnjuu je omogućeno da odgovori sa *[[nolo contendere]]* na jedinstvenu optužbu da nije prijavio 29.500 dolara prihoda 1967. godine, uz uslov da da ostavku na mesto potpredsednika.

Egnju je jedini potpredsednik u istoriji Sjedinjenih Država koji je morao da da ostavku zbog optužbi za kriminal. Deset godina po napuštanju funkcije, u januaru 1983, Egnju je državi Merilend isplatio gotovo 270.000 dolara kao posledicu građanske parnice koja je proistekla iz optužbi za primanje mita.

## Vanjske veze

* Biografija na sajtu Senata SAD
* Biografija na sajtu ''New World Encyclopedia''
* Dosije FBI
* 30. godišnjica ostavke Egnjua na mesto potpredsednika SAD (Univerzitet u Merilendu)
Piratska partija Njemačka

**Piratska partija Njemačka** (; skraćeno: *PIRATEN*) je politička stranka u Njemačkoj koja se zalaže za građanska prava korisnika Interneta i reformu autorskog prava. Osnovana je godine 2006. po uzoru na švedsku Piratsku partiju. Na parlamentarnim izborima 2009. godine osvojila je 2 % glasova, što nije bilo dovoljno za ulazak u Bundestag. Godine 2011. je na izborima u Berlinu osvojila 8,9 % glasova te tako prvi put ušla u skupštinu jedne njemačke pokrajine.

## Vanjske veze

* Piratenpartei Deutschland
* Junge Piraten – Omladinska organizacija
Piratska partija (Švedska)

**Piratska partija** () je politička partija osnovna u Švedskoj u 2006. godini. Sada je ona treća partija po veličini u Švedskoj po broju članova. Njena popularnost je uticala na povećanje popularnosti drugih partija u drugim zemljama sa istim ili sličnim ciljevima. Formirana je Međunarodna Piratska Partija.

Partija teži reformi zakonodavstva prema autorskom pravu i patentima. Agenda podrazumeva podršku prava na privatnost, kako na internetu tako i u svakodnevnom životu, i transparentnost države i administracije. 
Partija je namerno odabrala da bude u nezavisnom bloku u odnosu na tradicionalne blokove  da bi se sledila politička agenda glavnih partija.

Partija je učestvovala na izborima za parlament Švedske u 2006. godini i osvojila 0,63% glasova čime je postala treća partija po broju glasova van parlamenta. Po broju članova prestigla je Partiju Zelenih u decembru 2008, a partiju Levice u februaru 2009, Liberalnu i Demohrišćansku partiju u aprilu 2009, a partiju Centra u maju 2009, čime je postala treća partija po broju članova u Švedskoj. Organizacija Mladi Pirati koja je podmladak Piratske partije je najveća organizacija mladih po svome broju.

Na izborima za evropski parlament 2009. godine Piratska partija dobila je 7,13% glasova što je rezultiralo jednim mandatom u Evropskom parlamentu, a dva ukoliko se ratifikuje Lisabonski dogovor.

## Deklaracija principa
Deklaracija principa Piratske partije deklariše poziciju u odnosu na zakon Švedske. Trenutna verzija je V 3.2 .
* Iznad svega: "Promovisanje globalnog prava koje treba da omogući rast informatičkog društva."
* Autorsko pravo: "Tvrdimo da je današnji sistem autorskog prava neuravnotežen." Pozicija deljenja datoteka "file sharing" treba da bude dekriminalizovan. 
* Patenti: "Privatizovani monopol su jedni od najgorih neprijatelja društva." Otuda njihov stav da su patenti zastareli i treba da se postepeno uklanjaju. Što se tiče patenata na lekove, Piratska partija predlaže povećanje podrške vlade za istražiivanje i razvoj da bi nadoknadio gubitak privatnih istražiivanja i razvoja, ako nema patentne zaštite za inovacije.
* Privatnost: "Svaki pokušaj kršenja ovog prava mora da se ispita." Otuda njihov stav da antiteroristički zakoni moraju da se menjaju jer ugrožavaju ovo pravo.

## Reference

## Povezano

* Piratska partija Nemačka

## Druge piratske partije

* The Pirate Party
* Pirate Party International
* Coordination of french speaking Pirate Parties 
* List of all active Pirate Parties 
* Argentina 
* Australia
* Belgium
* Brasil 
* Bulgaria 
* Canada
* Chile
* Cyprus 
* Czech Republic
* Denmark 
* Finland 
* France
* Ireland 
* Italy
* Mexico 
* The Netherlands
* New Zealand  or New Zealand 
* Lithuania 
* Luxembourg 
* Poland 
* Portugal 
* Russia 
* Romania  
* Serbia 
* Slovakia 
* Slovenia 
* Spain 
* Switzerland
* Turkey
* Ukraine
* United Kingdom 
* United States 
* United States (Unaffiliated with PPI)
Finike

**Finike**, u antici poznat kao **Fenik** (; ), je grad i istoimeni distrikt na mediteranskoj obali provincije Antalya u Turskoj, oko 90 minuta vožnje zapadno od grada Antalya.

Finike se nalazi na jugu poluotoka Teke, a njegova obala je popularno turističko odredište. Finike je, međutim, najpoznatiji po narančama, koje čine simbol grada.

## Vanjske veze

* Finike CPL 
* Information On Finike 
* Setur Finike Yacht Marina 
* a local information website 
* Finike MEM 
* Finike HEM
654.

__NOTOC__
Godina **654.** (**[[rimske brojke|DCLIV]]**) bila je redovna godina koja počinje u srijedu u julijanskom kalendaru. Oznaka 654. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* Bizantsko-arapski ratovi: Rašidunska flota zauzima otok Rodos, nakon čega su ostaci znamenitog Kolosa rastaljeni.
* Kralj Rekasvint donosi novi zakonik Vizigotskog Kraljevstva, prvi koji će se primjenjivati i na Vizigote i na ne-Vizigote.
* Japansko izaslanstvo, koje vodi *nadzorni izaslanik* Takamuku no Kuromaro dolazi u Chang'an, prijestolnicu Kine, gdje ga prima car Gaozong.
* Japanski velmoža Nakatomi no Kamatari dobija status Shikwana (Grimiznu kapu).
* 17. 9. &ndash; Martin I dolazi u Konstantinopol, gdje je od strane cara Konstansa II formalno smijenjen s mjesta pape.


## Rođenja

## Smrti
* 16. 1. &ndash; Gao Jifu, kineski kancelar dinastije Tang (r. 596)
* Car Kōtoku, car Japana
* Penda od Mercije, kralj Mercije (svrgnut i ubijen od Oswiua) (ili 655)

## Reference